[bookmark: _GoBack]Narva Linnavalitsus kuulutab välja avaliku konkursi Narva Linna Arenduse ja Ökonoomika Ameti direktori ametikoha täitmiseks

Narva Linnavalitsus otsib Narva Linna Arenduse ja Ökonoomika Ameti meeskonda direktorit, kes on valmis tegutsema põnevas ja väljakutsetest tulvil omavalitsuses ning töötama koos  valdkonna parimate spetsialistidega

Ootame sind kandideerima, kui sul on:
· magistrikraad või sellele vastav kvalifikatsioon (soovitatav majanduse, äri- või rahanduse erialal)
· vähemalt viieaastane juhtimiskogemus avalikus sektoris
· C1-tasemel eesti keele ning väga hea inglise keele ja vene keele oskus
· väga hea meeskonnatöö oskus
· väga hea suuline ja kirjalik väljendusoskus
· algatus- ja otsustusvõime, analüüsi- ja planeerimisoskus
· kaasaegsete infotehnoloogiavahendite kasutamise oskus
· hea pingetaluvus ning võime töötada süsteemselt ja eesmärgipäraselt
· kogemus ehitus- ja/või arendusprojektide valdkonnas (soovituslik)
· kogemus riigihangete korraldamisel, lisaks oskus töötada EU struktuurfondidega (soovituslik)

Direktori põhiülesanded on:
· Ameti tegevuse juhtimine 
· Narva linna uute arengusuundade väljatöötamine
· Linnavalitsuse esindamine Ameti põhimäärusega antud pädevuse piires ja muude õigusaktidega kehtestatud korras
· Ameti esindamine oma ülesannete täitmisel ja Ameti nimel linnavalitsusele ja teistele struktuuriüksustele arvamuste ja kooskõlastuste andmine
· Osavõtt linnavalitsuse istungitest, nõupidamistest ja vastavate komisjonide tööst
· Ameti eelarvevahendite sihipärane kasutamine ja kontroll
· Ameti teenistujatega teenistussuhete loomine, peatamine ja lõpetamine 
· Ameti teenistujatele juhiste ja korralduste andmine ning Ameti teenistuste kohustuste täitmise tagamine 
· Muude ülesannete täitmine, mis on talle pandud linna õigusaktidega, linnapea poolt või vastavalt linnavalitsuse liikmete tööjaotusele linnavalitsuse liikmete poolt
Narva Linna Arenduse ja Ökonoomika Ameti direktori ametijuhendiga saab tutvuda Narva linnavalitsuse kodulehel ja ameti põhimäärusega – Riigi Teataja veebilehel.
Kandideerimiseks esitada järgmised dokumendid:
· sooviavaldus koos kinnitusega, et kandidaat vastab ametikohale astumiseks seaduses sätestatud nõuetele;
· CV või elulookirjeldus koos soovitustega;
· haridust tõendava dokumendi koopia;
· isikut tõendava dokumendi koopia;
· lühiessee/visioon (1-2 A4 lehekülge) teemal „Narva linna peamised arenguvõimalused 2023.-2035.a“.
Dokumendid esitada hiljemalt 08. maiks 2023.a digitaalallkirjastatult e-posti aadressil konkurss@narva.ee märgusõnaga „NLAÖA direktor".
